Numerologul Mihai Voropchievici a dezvăluit care sunt zodiile care fac orice pentru a-și atinge scopul. Pot risca să piardă oameni apropiați, bani, fericire… orice, doar pentru a ajunge acolo unde și-au propus. În unele momente, nativii demonstrează că nu au deloc empatie, un aspect tulburător pentru alții.
Berbec. "E prima zodie nominalizată la categoria nemiloşilor. Ei sunt guvernați de Marte, au o energie debolantă, o determinare extraordinară și când au nevoie să rezolve ceva, au o atitudine curajoasă în fața provocărilor.
Totuși, acest tip de personalitate duce și la abordări impulsive și de foarte multe ori nechibzuite. Nativii nu se gândesc la consecințele acțiunilor lor și adesea prioritară este satisfacerea dorințelor și nevoilor personale. Această atitudine le poate aduce atât momente de triumf, cât și posibile probleme în relațiile interpersonale sau chiar la locul de muncă.
Respectarea regulilor și disciplina nu sunt întotdeauna punctele forte ale nativilor din zodia Berbec. Voința lor este puternică și pot refuza să se supună normelor, uneori. Dar de cele mai multe ori nu vor să se supună, cu toate că știu că pot să facă treaba", a spus numerologul.
Gemeni. Gemenii sunt celebri în zodiac pentru personalitatea lor cu două fețe. Sunt calmi, diplomați și prețuiesc adevărul – însă doar atunci când totul funcționează pentru propriile interese. Mihai Voropchievici a explicat că, dacă nu au nimic de câștigat, nu se vor obosi să facă dreptate.
Promisiunea Gemenilor este o vorbă goală, atât timp cât nu există un interes pentru ei, un lucru care îi poate propulsa deasupra celorlalți, un câștig la mijloc. Nativii sunt foarte buni la vorbă, la comunicare. Transmit în mod ingenios mesajele, însă ține cont de faptul că niciodată nu fac nimic întâmplător.
Balanță. Nativii Balanță au un farmec greu de atins de alți colegi ai zodiacului, însă așa cum ne-a învățat și viața, e imposibil să fie bine, excluzând răul. Unde există frumos, există și o latură întunecată. Exact la fel se întâmplă și cu Balanțele, care prezintă și caracteristici de personalitate mai puțin plăcute.
Balanțele sunt atrăgătoare, diplomatice, însă pot să ascundă mult egoism și superficialitate. Dacă ajungi să fii în postura de victimă, vei descoperi că ai fost înșelat și că relația ta cu acești nativi, indiferent despre ce tip de legătură ar fi vorba, a fost lipsită de sinceritate și transparență.
Nativii Balanță au puterea de a convinge, creând ușor iluzia unei persoane deschise și oneste, a explicat numerologul Mihai Voropchievici. Dacă vrea să obțină ceva neapărat, uită că răul are consecințe.
Săgetător. Nativii Săgetători nu funcționează după un cod moral universal, ci după unul mereu în schimbare, care presupune respectarea unor principii diferite, în funcție de oamenii pe care îi întâlnesc sau față de care au unele interese, a explicat numerologul Mihai Voropchievici la Antena 3 CNN.
Atitudini contradictorii pot fi descoperite mereu la nativii din zodia Săgetător. Nu te poți baza niciodată pe faptul că sunt sinceri sau că ceea ce spun prezintă o bază reală sau veridicitate. Nu sunt oameni autentici, iar asta nu face decât să îi tragă în jos pe perioade lungi de timp.